Hinn árlegi jólabasar Nýlistasafnsins er snúinn aftur , en á honum má finna listaverk eftir myndlistarmenn sem koma úr ýmsum áttum . Verkin eru öll til sölu , en gestum er frjálst að kíkja við , ef aðeins til að sjá nýjustu verk úr grasrótinni , svo og frá heimsfrægum listamönnum . Á sýningunni er til dæmis að finna nýtt verk málarans Þránds Þórarinssonar , Kókakólajólasveininn , sem sést hér að ofan ; ljósmynd eftir Ragnar Kjartansson af honum sjálfum að mála sem heitir Listamannsfáviti heldur að hann hafi eitthvað að segja um heiminn ; skúlptúra tileinkaða sjálfsást eftir Katrínu I. Jónsdóttur Hjördísardóttur og margt fleira . Póst-dreifing er ný og framsækin sjálfstæð tónlistarútgáfa með mikið af indí - og pönk-sveitum úr grasrótinni á sínu færi . Má þar nefna til dæmis bílskúrspönksveitina Korter í Flog , lagskiptu rokkarana í Stirni , rafmagnaða lo-fi dúettinn TCJM og kraftmiklu pönkarana í GRÓU , en allir stíga á svið á þessum tónleikum . Hin mikilfenglega færeyska ný-folk tónlistarstjarna , Eivør , heldur jólatónleika á Íslandi þriðja árið í röð þar sem hún flytur meðal annars uppáhaldsjólalögin sín . Ísland hefur verið hennar annað heimili og hún hefur eignast marga aðdáendur hér með tignarlegri rödd sinni og sviðsframkomu . Hún kemur fram með hljómsveit og vel völdum gestum . Bíó Paradís heldur áfram að sýna vel valdar jólamyndir í desember . Sjá má rómantíska jólasmellinn The Holiday 6. desember , aðra Harry Potter myndina þann 7. , fjölskylduvænu grínmyndina National Lampoon's Christmas Vacation 13. , og að lokum þriðju Harry Potter myndina 14. desember . Allar myndirnar eru sýndar kl. 20.00 , en báðar Harry Potter myndirnar eru einnig sýndar kl. 15.00 . Umbra jólatónleikar Umbra hefur nú um árabil sérhæft sig í flutningi fornrar og nýrrar tónlistar og í þeirri list að vekja forn þjóðlög eða gleymda lagboða til lífsins . Hópurinn mun halda árlega jólatónleika sína , en á efnisskránni verða meðal annars sjaldheyrð jólalög frá miðöldum , bæði þá íslensk og erlend . Ég hlakka svo til er sölusýning um 150 listamanna . Verið er að endurvekja gamla hefð en sölusýningar voru haldnar fyrir jólin í Listvinasalnum á fimmta áratug síðustu aldar . Þá voru verk þekktustu listamanna þjóðarinnar sýnd samhliða verkum yngri og lítt þekktari listamanna . Tvíeykið sem stendur að baki Hljómsveitinni Evu heldur sérstaklega afslappaða og huggulega jólatónleika á öðrum í aðventu . Hljómsveitin segir að stemningin verði „ ullarsokkar og einfaldleiki “ en auk þess að flytja ýmis vel kunn jólalög mun hljómsveitin einnig frumflytja nýtt og áður óheyrt jólalag úr eigin smíðum . Á þessari sýningu koma saman ólíkir listamenn sem eiga það sameiginlegt að vinna með líkamann og nýta efnivið sinn á kóreografískan hátt . Listamenn sýningarinnar eiga sameiginlega sögu í danshefð og kóreografíu en eru nú að nýta þá aðferðafræði við sköpun á myndverkum sem tækla meðal annars pólitíska verund líkama . Þrímenningarnir í rokksveitinni The Vintage Caravan spila blúsrokk í anda Deep Purple og Led Zeppelin . Þrátt fyrir að enginn meðlimur TVC hafi verið fæddur þegar áðurnefndu sveitirnar hengdu upp hljóðfæri sín spila strákarnir tónlist sína af mikilli innlifun og skemmta sér konunglega við það . Sveitin spilar aftur á heimavelli eftir langan túr erlendis . Sähkökitarakvartetti er finnsk-íslenskur rafgítarkvartett sem sérhæfir sig í flutningi nýrrar tónlistar á jaðri djass , nútímatónlistar og anarkískri rokktónlist . Markmið kvartettsins er að brjóta niður ímyndaða múra á milli mismunandi stíltegunda tón - og hljóðlistar . Með honum spilar gestagítarleikarinn Hafdís Bjarnadóttir . Hvar ? HafnarhúsiðHvenær ? Til 9. febrúarAðgangseyrir : 1.800 kr . Árið 1999 tók Ólafur Elíasson myndir af nokkrum tugum jökla á Íslandi . Tuttugu árum síðar sneri hann aftur til að ljósmynda jöklana á nýjan leik . Á sýningunni sameinar ný ljósmyndaröð myndir frá 1999 og 2019 og sýnir fram á hamfarir loftslagshlýnunar . Jólaflækjan Hvar ? BorgarleikhúsiðHvenær ? Til 22. desemberAðgangseyrir : 3.500 kr . Þessi fjölskylduvæni einleikur skartar Bergi Þór Ingólfssyni í aðalhlutverki , en hann er einnig höfundur og leikstjóri sýningarinnar , sem var tilnefnd til Grímuverðlauna . Sýningin fjallar um Einar sem lokast uppi á háalofti heima hjá sér á aðfangadag og tilraunir hans til að halda daginn engu að síður hátíðlegan . Listamennirnir þrír sem eru að baki þessari sýningu eiga það sameiginlegt að vera af filippeyskum uppruna og er þessi sýning tileinkuð nostalgískri túlkun á filippeyskri menningu . Titill sýningarinnar vísar í hinar vinsælu skyndinúðlur Lucky Me ! , núðlur sem finnast á hverju filippeysku heimili .